ꦒꦸꦤꦸꦁꦲꦂꦗꦸꦤ (ꦭꦠꦶꦤ꧀: Gunung Arjuna, ꦥꦺꦒꦺꦴꦤ꧀: ڮونوڠ أرجونا) ꦲꦶꦏꦸ ꦒꦸꦤꦸꦁ ꦒꦼꦤꦶ (ꦲꦶꦱ꧀ꦠꦶꦫꦲꦠ꧀) ꦏꦁ ꦢꦸꦩꦸꦤꦸꦁ ꦲꦶꦁ ꦗꦮ ꦮꦺꦠꦤ꧀, ꦆꦤ꧀ꦝꦺꦴꦤꦺꦱꦶꦪ, ꦏꦤ꧀ꦛꦶ ꦠꦶꦥꦼ ꦱ꧀ꦠꦿꦠꦺꦴ ꦏꦁ ꦣꦸꦮꦸꦂꦫꦺ 3.339 m ꦱꦣꦸꦮꦸꦂꦫꦺ ꦱꦼꦒꦫ. ꦒꦸꦤꦸꦁꦲꦂꦗꦸꦤ ꦱꦕꦫ ꦄꦢ꧀ꦩꦶꦤꦶꦱ꧀ꦠꦿꦠꦶꦥ꦳꧀ ꦢꦸꦩꦸꦤꦸꦁ ꦲꦶꦁ ꦮꦼꦮꦠꦼꦱ꧀ꦱꦤ꧀ ꦲꦤ꧀ꦠꦫꦤꦺ ꦏꦸꦛ ꦧꦠꦸ, ꦏꦧꦸꦥꦠꦺꦤ꧀ ꦩꦭꦁ, ꦭꦤ꧀ ꦏꦧꦸꦥꦠꦺꦤ꧀ ꦥꦱꦸꦫꦸꦃꦲꦤ꧀. ꦒꦸꦤꦸꦁ ꦲꦶꦏꦶ ꦲꦤ ꦲꦶꦁ ꦲꦤ꧀ꦢꦃꦲꦤ꧀ꦤꦺ ꦥꦼꦔꦼꦭꦺꦴꦭꦃꦲꦤ꧀ ꦠꦲꦸꦫ ꦫꦢꦺꦤ꧀ ꦱꦸꦂꦪ. ꦒꦸꦤꦸꦁ ꦲꦶꦏꦶ ꦪꦲꦶꦏꦸ ꦒꦸꦤꦸꦁ ꦥꦭꦶꦁ ꦣꦸꦮꦸꦂ ꦤꦺꦴꦩꦼꦂ ꦭꦺꦴꦫꦺꦴ ꦲꦶꦁ ꦗꦮ ꦮꦺꦠꦤ꧀ ꦱꦮꦶꦱ꧀ꦱꦺ ꦒꦸꦤꦸꦁ ꦱꦼꦩꦺꦫꦸ, ꦱꦂꦠ ꦢꦢꦶ ꦒꦸꦤꦸꦁ ꦥꦭꦶꦁ ꦣꦸꦮꦸꦂ ꦏꦥꦥꦠ꧀ ꦲꦶꦁ ꦥꦸꦭꦺꦴ ꦗꦮ. ꦤꦩ ꦲꦂꦗꦸꦤ ꦢꦸꦮꦺ ꦲꦱꦭ꧀ ꦲꦸꦱꦸꦭ꧀ ꦱꦏ ꦱꦭꦃ ꦱꦮꦶꦗꦶꦤꦶꦁ ꦮꦪꦁ ꦲꦶꦁ ꦩꦲꦨꦫꦠ, ꦲꦂꦗꦸꦤ.

ꦲꦂꦗꦸꦤ-ꦮꦼꦭꦶꦫꦁ 
ꦒꦸꦤꦸꦁꦲꦂꦗꦸꦤ ꦱꦶꦱꦶꦃ-ꦱꦶꦱꦶꦃꦲꦤ꧀ ꦏꦫꦺꦴ ꦒꦸꦤꦸꦁ ꦮꦼꦭꦶꦫꦁ. ꦥꦸꦕꦸꦏ꧀ ꦒꦸꦤꦸꦁꦲꦂꦗꦸꦤ ꦢꦸꦩꦸꦤꦸꦁ ꦲꦤ ꦲꦶꦁ ꦱꦒꦶꦒꦶꦂ ꦏꦫꦺꦴ ꦥꦸꦕꦸꦏ꧀ ꦒꦸꦤꦸꦁ ꦮꦼꦭꦶꦫꦁ ꦱꦲꦶꦁꦒ ꦏꦼꦉꦥ꧀ ꦢꦶꦱꦼꦧꦸꦠ꧀ ꦏꦺꦴꦩ꧀ꦥ꧀ꦭꦺꦏ꧀ ꦲꦂꦗꦸꦤ-ꦮꦼꦭꦶꦫꦁ. ꦒꦸꦤꦸꦁꦲꦂꦗꦸꦤ ꦢꦸꦮꦺ ꦏꦮꦱ꧀ꦱꦤ꧀ ꦲꦭꦱ꧀ ꦣꦶꦥ꧀ꦠꦺꦫꦺꦴꦏꦥ꧀ ꦧꦸꦏꦶꦠ꧀, ꦲꦭꦱ꧀ ꦣꦶꦥ꧀ꦠꦺꦫꦺꦴꦏꦥ꧀ ꦲꦠꦱ꧀, ꦲꦭꦱ꧀ ꦩꦺꦴꦤ꧀ꦠꦺꦤ꧀, ꦭꦤ꧀ ꦲꦭꦱ꧀ ꦌꦫꦶꦏꦱꦺꦪꦸꦱ꧀ ꦲꦸꦠꦮ ꦲꦭꦱ꧀ ꦒꦸꦤꦸꦁ. ꦲꦶꦁ ꦭꦺꦫꦺꦁꦔꦺ ꦒꦸꦤꦸꦁ, ꦲꦸꦒ ꦲꦤ ꦩꦠ ꦲꦲꦶꦂ ꦏꦭꦶ ꦧꦿꦤ꧀ꦠꦱ꧀ ꦏꦁ ꦩꦼꦠꦸ ꦱꦏ ꦱꦶꦩ꧀ꦥꦼꦤ꧀ꦤꦤ꧀ ꦧꦚꦸ ꦲꦶꦁ ꦗꦼꦫꦺꦴ ꦒꦸꦤꦸꦁꦲꦂꦗꦸꦤ. ꦩꦠ ꦲꦲꦶꦂ ꦲꦶꦏꦶ ꦲꦤ ꦲꦶꦁ ꦢꦺꦱ ꦱꦸꦩ꧀ꦧꦼꦂ ꦧꦿꦤ꧀ꦠꦱ꧀, ꦧꦸꦩꦶꦲꦗꦶ, ꦏꦸꦛ ꦧꦠꦸ. ꦏꦭꦶ ꦧꦿꦤ꧀ꦠꦱ꧀ ꦪ ꦲꦶꦏꦸ ꦏꦭꦶ ꦥꦭꦶꦁ ꦢꦮ ꦤꦺꦴꦩꦼꦂ ꦭꦺꦴꦫꦺꦴ ꦱꦮꦶꦱ꧀ꦱꦺ ꦏꦭꦶ ꦧꦼꦔꦮꦤ꧀ ꦱꦭ.

ꦩꦺꦤꦺꦏ꧀ ꦒꦸꦤꦸꦁ 
ꦒꦸꦤꦸꦁ ꦏꦁ ꦢꦸꦩꦸꦤꦸꦁ ꦲꦶꦁ ꦱꦶꦱꦶꦃ ꦏꦸꦭꦺꦴꦤ꧀ ꦏꦸꦛ ꦧꦠꦸ-ꦗꦮ ꦮꦺꦠꦤ꧀ ꦲꦶꦏꦶ ꦩꦶꦤꦁꦏ ꦱꦭꦃ ꦱꦶꦗꦶ ꦠꦸꦗꦸꦮꦤ꧀ ꦥꦼꦤ꧀ꦝꦏꦶꦪꦤ꧀. ꦭꦸꦩꦿꦃꦲꦺ ꦒꦸꦤꦸꦁ ꦲꦶꦏꦶ ꦢꦶꦥꦺꦤꦺꦏ꧀ ꦱꦏ ꦫꦺꦴꦁ ꦠꦶꦠꦶꦏ꧀ ꦏꦁ ꦩꦶꦱꦸꦮꦸꦂ, ꦪꦲꦶꦏꦸ ꦱꦏ ꦠꦿꦺꦠꦺꦱ꧀ ꦥꦿꦶꦒꦺꦤ꧀, ꦥꦱꦸꦫꦸꦃꦲꦤ꧀ ꦭꦤ꧀ ꦧꦠꦸ. ꦱꦭꦶꦪꦤꦺ ꦱꦏ ꦫꦺꦴꦁ ꦥꦁꦒꦺꦴꦤ꧀ꦤꦤ꧀ ꦲꦶꦁ ꦣꦸꦮꦸꦂ ꦩꦲꦸ,  ꦒꦸꦤꦸꦁꦲꦂꦗꦸꦤ ꦧꦶꦱ ꦢꦶꦥꦺꦤꦺꦏ꧀ ꦱꦏ ꦱꦮꦠꦫ ꦥꦁꦒꦺꦴꦤ꧀ꦤꦤ꧀ ꦭꦶꦪꦤꦺ. ꦒꦸꦤꦸꦁꦲꦂꦗꦸꦤ ꦧꦶꦱ ꦢꦶꦥꦺꦤꦺꦏ꧀ ꦱꦏ ꦱꦶꦱꦶꦃ ꦭꦺꦴꦂ ꦪꦲꦶꦏꦸ ꦢꦶꦮꦶꦮꦶꦠ꧀ꦠꦶ ꦱꦏ ꦠꦿꦺꦠꦺꦱ꧀ ꦭꦶꦮꦠ꧀ ꦒꦸꦤꦸꦁ ꦮꦼꦭꦶꦫꦁ, ꦱꦏ ꦮꦺꦠꦤ꧀ ꦪꦲꦶꦏꦸ ꦱꦏ ꦭꦮꦁ, ꦱꦏ ꦏꦸꦭꦺꦴꦤ꧀ ꦲꦪꦶꦏꦸ ꦱꦏ ꦧꦠꦸ-ꦱꦼꦭꦺꦏ꧀ꦠ, ꦭꦤ꧀ ꦱꦏ ꦏꦶꦢꦸꦭ꧀ ꦪꦲꦶꦏꦸ ꦱꦏ ꦏꦫꦁꦥ꧀ꦭꦱ, ꦩꦭꦁ.

ꦮꦶꦱꦠ ꦭꦶꦪꦤꦺ 
ꦱꦭꦶꦪꦤꦺ ꦣꦸꦮꦸꦂꦫꦺ ꦏꦁ ꦔꦤ꧀ꦠꦶ ꦥꦸꦚ꧀ꦗꦸꦭ꧀ 3000 ꦩꦺꦠꦼꦂ, ꦲꦶꦁ ꦒꦸꦤꦸꦁ ꦲꦶꦏꦶ ꦲꦤ ꦱꦮꦠꦫ ꦲꦺꦴꦧꦾꦺꦏ꧀ ꦮꦶꦱꦠ. ꦱꦭꦃ ꦱꦶꦗꦶꦤꦺ ꦪꦲꦶꦏꦸ ꦲꦺꦴꦧꦾꦺꦏ꧀ ꦮꦶꦱꦠ ꦒꦿꦺꦴꦗꦺꦴꦒ꧀ꦒꦤ꧀ ꦏꦏꦺꦏ꧀ ꦧꦺꦴꦣꦺꦴ ꦏꦁ ꦲꦸꦒ ꦩꦶꦤꦁꦏ ꦱꦭꦃ ꦱꦶꦗꦶ ꦗꦭꦸꦂ ꦥꦼꦤ꧀ꦝꦏꦶꦪꦤ꧀ ꦠꦸꦩꦸꦗꦸ ꦥꦸꦕꦸꦏ꧀ ꦒꦸꦤꦸꦁꦲꦂꦗꦸꦤ. ꦱꦤꦗꦤ꧀ ꦲꦤ ꦒꦿꦺꦴꦗꦺꦴꦒ꧀ꦒꦤ꧀ ꦭꦶꦪꦤꦺ ꦤꦔꦶꦁ ꦥꦫ ꦮꦶꦱꦠꦮꦤ꧀ ꦲꦫꦁ ꦏꦁ ꦤꦼꦏꦤ꧀ꦤꦶ, ꦧꦺꦴꦏ꧀ꦩꦤꦮ ꦲꦩꦂꦒ ꦥꦁꦒꦺꦴꦤ꧀ꦤꦤ꧀ ꦭꦤ꧀ ꦱꦫꦤ ꦮꦶꦱꦠꦤꦺ ꦲꦶꦱꦶꦃ ꦏꦸꦫꦁ ꦲꦥꦶꦏ꧀. ꦱꦧꦒꦺꦪꦤ꧀ ꦠꦸꦗꦸꦮꦤ꧀ ꦮꦶꦱꦠ ꦏꦁ ꦮꦶꦱ꧀ ꦥꦺꦴꦥꦸꦭꦺꦂ ꦱ-ꦆꦤ꧀ꦝꦺꦴꦤꦺꦱꦶꦪ ꦔꦤ꧀ꦠꦶ ꦩꦚ꧀ꦕ ꦲꦸꦒ ꦩꦁꦒꦺꦴꦤ꧀ ꦲꦤ ꦲꦶꦁ ꦭꦺꦫꦺꦁꦔꦺ ꦒꦸꦤꦸꦁꦲꦂꦗꦸꦤ, ꦲꦤ꧀ꦠꦫꦤꦺ ꦪꦲꦶꦏꦸ ꦠꦿꦺꦠꦺꦱ꧀, ꦏꦸꦛ ꦮꦶꦱꦠ ꦧꦠꦸ, ꦭꦤ꧀ ꦠꦩꦤ꧀ ꦱꦥ꦳ꦫꦶ ꦆꦤ꧀ꦝꦺꦴꦤꦺꦱꦶꦪ 2.

ꦢꦼꦊꦁ ꦲꦸꦒ 
 ꦥꦿꦠꦺꦭ꧀ꦭꦤ꧀ ꦒꦸꦤꦸꦁ ꦲꦶꦁ ꦆꦤ꧀ꦝꦺꦴꦤꦺꦱꦶꦪ
 ꦥꦿꦠꦺꦭ꧀ꦭꦤ꧀ ꦒꦸꦤꦸꦁ

ꦕꦛꦼꦠ꧀ꦠꦤ꧀ ꦱꦸꦏꦸ 

Arjuna
Arjuna
ꦲꦏ꧀ꦱꦫꦗꦮ